CELEX: C2006/281/37
Language: et
Date: 2006-11-18 00:00:00
Title: Kohtuasi C-365/06: 7. septembril 2006 esitatud hagi — Euroopa Ühenduste Komisjon versus Itaalia Vabariik

18.11.2006   
            
            
               ET
            
            
               Euroopa Liidu Teataja
            
            
               C 281/23
            
         7. septembril 2006 esitatud hagi — Euroopa Ühenduste Komisjon versus Itaalia Vabariik
   (Kohtuasi C-365/06)
   (2006/C 281/37)
   Kohtumenetluse keel: itaalia
   Pooled
   
      Hageja: Euroopa Ühenduste Komisjon (esindajad: E. Traversa ja E. Montaguti)
   
      Kostja: Itaalia Vabariik
   Hageja nõuded
   
               —
            
            
               Tuvastada, et kuna Itaalia Vabariik
               
                           —
                        
                        
                           reserveeris palgalehtede koostamise ja väljaandmise ainuüksi kutseregistrisse kantud tööhõivekonsultantidele või nendega samastatavatele isikutele;
                        
                     
                           —
                        
                        
                           nägi ette spetsiifilised nõuded andmetöötluskeskuste koosseisule ja ülesehitusele;
                        
                     
                           —
                        
                        
                           nõudis nimetatud kutseregistrisse kandmisel elukoha omamist Itaalias,
                        
                     siis rikkus Itaalia Vabariik EÜ asutamislepingu artiklitest 43 ja 49 tulenevaid kohustusi;
               
                           —
                        
                        
                           keelas itaalia kutseregistrisse kandmata isikutel tegutsemise tööhõivekonsultandina,
                        
                     siis rikkus Itaalia Vabariik EÜ asutamislepingu artiklist 49 tulenevaid kohustusi.
            
         
               —
            
            
               Mõista kohtukulud välja Itaalia Vabariigilt.
            
         Väited ja peamised argumendid
   
               —
            
            
               Palgalehtede koostamise ja väljaandmise reserveerimine ainuüksi tööhõivespetsialistidele ja teistele seaduses ammendavalt loetletud kutsealade kategooriatele kujutab endast takistust EÜ artiklitega 43 ja 49 tagatud asutamisvabadusele ja teenuste osutamise vabadusele. Andmetöötluskeskused täidavad enamasti lihtsalt kliendilt saadud ülesandeid. Tegemist on tegelikult kliendi poolt edastatud andmete sisestamisega teatud arvutiprogrammidesse, mis on programmeeritud vastavalt sama kliendi poolt kehtiva seadusandluse alusel edastatud teabele. Andmetöötluskeskuste, kes valmistavad ette palgalehti, töö ei hõlma asjaomaste õigusnormide alusel töötajate netopalga kindlaksmääramist, mis eeldab seda valdkonda reguleerivate õigusnormide põhjalikku tundmist ja uurimist. Palgalehtede koostamise ja väljaandmise reserveerimist tööhõivespetsialistidele ei saa seega õigustada töötajate õiguste kaitse eesmärgiga, sest sellised ülesanded on rakenduslikku laadi ja ei nõua mingit konkreetset kutsekvalifikatsiooni.
            
         
               —
            
            
               Palgalehtede koostamise ja väljaandmise teenuse osutamiseks väikestele ettevõtetele peavad andmetöötluskeskuste “ülesehitus ja koosseis koosnema ainuüksi kutseregistrisse kantud isikutest”. “Selline nõue takistab välisriigi emaettevõtja juhatuse liikmetel olla itaalia tütarettevõtja juhatuse liikmed või selle asutajaliikmed, v.a juhul, kui nad kantakse kõnealustesse kutseregistritesse. Seega on siinkohal tegemist varjatud diskrimineerimisega, mis, kohaldades kodakondsusest erinevat kriteeriumit, jõuab tegelikkuses samale tulemusele, millele jõutaks kodakondsusel põhineva diskrimineerimise korral.” (Kohtujuristi J. Mischo ettepanek kohtuasjas C-79/01: Payroll Data Services, EKL 2002, lk I-8923).
            
         
               —
            
            
               Itaalia õigusnormid näevad ette, et isik, kes taotleb enda kandmist sellisesse registrisse, peab taotlusele lisama elukohatõendi. Kui riigis elamise kohustuse eesmärgiks on kontrollide läbiviimine ja seadusi rikkunud teenuseosutajate karistamine, siis ei ole see nõue proportsionaalne. Kontrolle on võimalik läbi viia ja vajaduse korral karistusi määrata mistahes liikmesriigis asuvale mistahes andmetöötluskeskusele olenemata nende asukohast. Seega ei ole riigis elamise kohustus õigustatud töötajate kaitse eesmärgiga, millele itaalia ametiasutused viitavad.
            
         
               —
            
            
               Hagi esemeks olevad itaalia õigusnormid näevad ette, et oma teenuste pakkumiseks peavad teistes liikmesriikides asuvates andmetöötluskeskustes töötama itaalia kutseregistrisse kantud tööhõivekonsultandid. Tööhõivekonsultantide kutseregistrisse kandmise kohustus läheb kaugemale töötajate kaitseks vajalikust ja seab teenuste osutamise sõltuvusse tõelisest pädevate ametiasutuste poolt läbiviidavast loamenetlusest, ilma et tehtaks vahet alalisel ja ajutisel teenuste osutamisel. Sellise vahettegemise puudumise tõttu kaotavad “asutamislepingu sätted, millega tagatakse teenuste osutamise vabadus, oma kasuliku mõju” (3. oktoobri 2000. aasta otsus kohtuasjas C-58/98: Corsten, EKL 2000, lk I-7919).